Gereformeerde kerk Witrivier - Wikipedia
Die Gereformeerde kerk Witrivier is die vyfde jongste van die 16 gemeentes in die GKSA se Klassis Lydenburg. Einde 2015 was hier 202 belydende en 32 dooplidmate, toe dit die sewende grootste gemeente in die Klassis was. Vyf jaar vantevore was die syfers onderskeidelik 203 en 47.
Sluit in Hazyview
Huidige predikant(e) Pieter van der Walt
Belydende lidmate 186
Adres Maroelastraat 15
Stigtingsdatum Februarie 1966
Afgestig van Nelspruit
Eerste predikant L.A.S. van Wyk 1967–1972
Die Gereformeerde kerk Witrivier.
Ds. Lammert Stavast, leraar van 1972 tot 1974.
Dr. D.R. Fouché in sy laaste jaar aan die TSP, 1971. Hy was predikant hier van 1975 tot 1980, sy tweede gemeente.
Die gemeente Witrivier het in Februarie 1966 van die Gereformeerde kerk Nelspruit afgestig. Tydens die stigtingsvergadering het ’n lidmaat, Martiena van Bergen, aan die gemeente die Bybel en kanselkleed van die ontbinde Gereformeerde kerk Eldoret in Kenia geskenk. Vyf jaar later het oudl. M.J.L Duvenage ’n perseel voorberei sodat bouwerk aan ’n eie kerk daar kon begin.
Die argiteksfirma Derick Law & Dawson het die plan geteken en die bouaannemer was oudl. P.J.S. van Staden. Die bouwerk het sowat ’n jaar geduur en op 19 Februarie 1972 is die gebou in gebruik geneem tydens ’n geleentheid waar prof. Tjaart van der Walt die feesrede gelewer het.
Van Wyk, Lourens Andries Stephanus, 1967 – 1972 (in kombinasie met Graskop/Sabie)
Stavast, Lammert Hendrik, 1972 – 1974
Fouché, dr. Daniël Rudolph, 1975 – 1980
De Beer, Dewald Lambertus, 1980 – 1989
Van der Walt, Pieter Johannes, 1989 – hede
Ontsluit van "https://af.wikipedia.org/w/index.php?title=Gereformeerde_kerk_Witrivier&oldid=2205020"
Last edited on 14 Junie 2020, at 08:41
Die bladsy is laas op 14 Junie 2020 om 08:41 bygewerk.